Mária Terézia Neapolsko-sicílska

náhľad|Cisárska rodina
Mária Terézia Neapolsko-sicílska (* 6. jún 1772, Neapol, Taliansko – † 13. apríl 1807, Viedeň, Rakúsko) bola sicílska princezná a ako manželka Františka II. cisárovná Svätej ríše rímskej, česká a uhorská kráľovná. Taktiež bola vnučkou Márie Terézie a Františka Štefana I. Lotrinského.

 Pôvod 
Mária Terézia bola najstaršia dcéra neapolsko-sicílskeho kráľa Ferdinanda I. a Márie Karolíny Habsbursko-lotrinskej, dcéry Márie Terézie. Vyrastala v početnej rodine, mala 15 súrodencov, väčšina však zomrela v detskom veku.

 Sobáš s Františkom I. 
15. augusta 1790 sa v Neapoli konala svadba per procurationem oboch starších dcér kráľa Ferdinanda I. s ich bratancami, synmi cisára Svätej ríše rímskej Leopoda II. a Márie Lujzy Španielskej. Mladí manželia boli najbližší príbuzní, pretože matka neviest Mária Karolína a otec ženíchov Leopold II. boli súrodenci rovnako ako otec neviest Ferdinand I. a matka ženíchov Mária Ludovika. 

Lujza Mária sa vydala za toskánskeho veľkovojvodu Ferdinanda III. a Mária Terézia za rakúskeho arcivojvodu Františka. Po náhlej smrti cisára Leopolda II. v roku 1792 sa jeho syn František stal novým cisárom Svätej ríše rímskej ako František II.

 Cisárovná 
Korunovácia Františka za cisára sa konala 14. júla 1792, potom sa manželia presunuli do Prahy, kde bol 9. augusta korunovaný František za českého kráľa a o tri dni, 12. augusta 1792, Mária Terézia za českú kráľovnú v Bratislave. 

Nová cisárovná si užívala spoločenský život a zábavu, ktoré jej prinieslo nové postavenie, rovnako ako kedysi jej teta Mária Antoinetta. Usporadúvala večierky, divadelné predstavenia, v ktorých sama vystupovala, a len málo dbala na rady svojej matky, ktorá sa dcéru snažila mierniť v jej výstrelkoch.

Mária Terézia zomrela na tuberkulózu krátko po pôrode dcéry Amálie Terézie 13. apríla 1807, čo jej manžel niesol veľmi ťažko.

 Potomstvo 
Mária Terézia v harmonickom manželstve porodila dvanásť detí, z ktorých sa sedem dožilo dospelosti. Obaja synovia, následník Ferdinand i jeho brat František Karol boli vývojovo zaostalí, starší z nich navyše trpel ťažkou formou epilepsie. 
 Mária Lujza (* 12. december 1791 – † 17. december 1847) ∞ 
 1810 francúzsky cisár Napoleon I.
 1821 gróf Adam Albert z Neippergu, syn grófa Leopolda Jána z Neippergu a Vilemíny Hetzfeldovej-Wilfenburgovej
 1834 gróf Karol René z Bombelles, syn grófa Mareka Mária z Bombelles a Angeliky z Mackau
 Ferdinand (* 19. apríl 1793 – † 29. jún 1875) ∞ 1831 princezná Mária Anna Savojská, dcéra sardínskeho kráľa Viktora Emanuela I. a arcivojvodkyne Márie Terézie z Modeny
 Karoline Leopoldine (* 8. jún 1794 – † 16. marec 1795)
 Karolina Ludovika (* 9. december 1795 – † 30. jún 1799)
 Mária Leopoldína (* 22. január 1797 – † 11. december 1826) ∞ 1817 brazílsky cisár Pedro I., syn portugalského kráľa Jána VI. a Šarloty Jany Španielskej
 Mária Klementína (* 1. marec 1798 – † 3. september 1881) ∞ Leopold Salernský (* 1790 – † 1851), syn kráľa Oboch Sicílií Ferdinanda I. a Márié Karolíny Habsbursko-lotrinskej
 Joseph Franz (* 9. apríl 1799 – † 30. jún 1807)
 Karolína Ferdinanda (* 8. apríl 1801 – † 22. máj 1832) ∞  1819 saský kráľ Fridrich August II.
 František Karol Habsbursko-lotrinský (* 7. december 1802 – † 8. marec 1878) ∞ 1824 princezná Žofia Bavorská (18051872), dcéra kráľa Maximiliána I.
 Maria Anna (* 8. jún 1804 – † 28. december 1858)
 Johann Nepomuk (* 30. august 1805 – † 19. február 1809)
 Amalia Theresia (* 6. apríl 1807 – † 9. apríl 1807)

 Genealógia 

 Iné projekty 

 Literatúra 
 WEISSENSTEINER FRIEDRICH, Ženy na habsburském trůnu : rakouské císařovny 1804-1918, nakladatelství Ikar, Knižní klub, Euromedia Group, Praha 2000, ISBN 80-7202-647-X
 ČECHURA JAROSLAV, Ženy a milenky českých králů, nakladatelství Akropolis, Praha 1994, ISBN 80-85770-06-7

 Zdroj 


Kategória:Kráľovské manželky Uhorska
Kategória:Kráľovské manželky Česka
Kategória:Cisárske manželky
Kategória:Bourbonovci
Kategória:Pochovaní v kapucínskej krypte vo Viedni
Kategória:Arcivojvodkyne